મહાન માનવોના જીવન ચરિત્ર વાંચવામાં બહુ ઓછા લોકો રસ ધરાવતા હોય છે. પરંતુ આજનો ફિલ્મી ઘેલછા ધરાવતા દરેક યુવકો જો આ કથા વાંચે (અને મને લાગે છે કે વાંચશે) તો તેઓના જીવનમાં સારાં અને સુખદ વળાંક આવી શકે. તો તેઓ છાશવારે કરતા આપઘાત અને તેનાં વિચારોને અનધિકૃત પ્રવેશ કરતાં અટકાવી શકે. આગળ વધવાની પ્રેરણા મેળવી શકે. સંઘર્ષ એ માત્ર એક ફિલ્મનું નામ નથી પરંતુ જીવનનિ વાસ્તવિકતા છે એ હકીકત સમજી શકે. મહાનતાના માત્ર ગુણગાન ગાયા કરવા એ અભિગમ બિલકુલ યોગ્ય નથી. મહાન કેવી રીતે બની શકાય અને તે માટે શું કરવું જરૂરી છે તે સમજીને યથાશક્તિ જીવનમાં ઉતારવામાં આવે તો કાઈ બાત બને. વિકલ્પ ન હોય તેનાં વિકલ્પ શોધવા વ્યર્થ છે. દરેક મહાન વ્યક્તિએ સમય, શક્તિ, સંપત્તિ વ.નો ભોગ આપ્યો જ હોય છે અને આપણે નસીબને ભરોસે બેસી રહી શકીએ એટલા નસીબદાર તો નથી જ, જે હોય તેને તેનાં નસીબ મુબારક પણ તેમાં તેનું કર્તૃત્વ અને વ્યક્તિત્વ, આવડત અને હોશિયારી નથી જ નથી. – હદ